Kansallinen Kokoomus

laatuarvioinnissa.

**Kansallinen Kokoomus** (lyhyesti **kokoomus**, lyhenne **kok**) on suomalainen oikeistopuolue. Se sai vuoden 2023 vaaleissa 48 paikkaa ja oli täten suurin puolue. Kokoomus on myös nykyhallituksen pääministeripuolue. Puolueen puheenjohtaja on Petteri Orpo. Puolueesta on myös nykyinen presidentti Sauli Niinistö.

Kokoomus on oikeistolainen puolue, ja oikeistolaisin Suomen eduskunnassa. Kokoomus kannattaa isänmaallisuutta ja vapautta, ja uskoo, että ihminen osaa itse tehdä omat päätöksensä, eli puolue haluaa antaa ihmisille lisäö vapauksia. Puolue kutsuu itseänsä *sivistyksen puolueeksi*.

## Jäsenet

Puolueella on 27 000 jäsentä, joka sijoittuu viiden suurimman puolueen välillä keskitasolle. Sama on 58 vuoden keski-iässä. Nuorempia ovat esimerkiksi vihreiden ja perussuomalaisten jäsenet, vanhempia keskustan ja SDP:n jäsenet. Jäsenistä 58% on miehiä, joka on jälleen samankaltainen luku kuin muilla suurilla puolueilla: SDP:n luku on 57% ja keskustan 56%.

## Tavoitteet

Vuoden 2023 eduskuntavaaleihin suunnatussa vaaliohjelmassaan kokoomuksen tavoitteita olivat mm. talouskasvu ja työllisyyden nostaminen, yrittäjyyden tukeminen, velkaantumisen pysäyttäminen, ilmastonmuutoksen torjuminen ja luonnon monimuotoisuuden tukeminen, ydinvoiman rakentaminen, turvallisuuden lisääminen ja syrjäytymisen vähentäminen.

## Historia

### Ennen kokoomusta

Kokoomuksen edeltäjät ovat Suomalainen puolue ja Nuorsuomalainen puolue, jotka molemmat lakkautettiin 1918 ja perustettiin 1800-luvun jälkipuoliskolla. Suomalainen puolue ajoi suomen kielen asemaa paremmaksi. Kokoomuksen aatteita oli vuonna 1918 sosiaalireformismi, sivistysaate ja isänmaallisuus.

### Kokoomus omana puolueena 1900-luvulla

Kokoomus perustettiin joulukuussa 1918 Helsingissä, ja se on Suomen kolmanneksi vanhin puolue. Kokoomus osallistui eduskuntavaaleihin 1919, joissa keräsi 15,7 % äänistä, jolla sai 28 kansanedustajaa. Eduskuntavaalit olivat ensimmäiset, johon kokoomus omana puolueena osallistui. Vuonna 1919 kokoomusta sosialidemokraattinen kansanedustaja väitti "taantumukselliseksi puolueeksi". Lisäksi väitettiin, että puolue halveksii kansanvaltaa. 1920 hyväksyttiin puolueohjelma, jonka johdosta puolue kääntyi konservatismiin ja oikealle. Ohjelma pysyi pääpiirteittäin samana 1950-luvun lopulle saakka.

Vuonna 1922 kokoomuksen edustaja Jussila vastusti uutta uskonnonvapauslakia erityisesti sen kahdennentoista pykälän vuoksi, joka antoi vapautuksen kirkon kustannuksista aiheutuville veroille heille, jotka eivät kuuluneet valtionkirkkoon. Jussilan mukaan pykälä palkitsi pakanuudesta. Toinen kokoomuslainen edustaja mainitsi, että laki suosii niitä, jotka haluavat erota kirkosta, ja että "jumalattomuus on kansan turmio".

1920-luvulla kokoomus vastusti kommunismia, joka muutettiinkin laittomaksi 1930-luvulla. Kommunismi ei tosin pysynyt pitkään laittomana. 1935 Kokoomus irrottautui fasismista ja oikeistoradikalismista. Lapuan liike lakkautettiin Svinhufvudin puheen seurauksena. Kokoomuksesta valittiin presidentiksi Svinhufvud, myöhemmin Paasikivi.

### Kokoomuksen oppositiovuodet

Kokoomus ei juurikaan ollut hallituksissa 1950-luvulta 1980-luvulle. Kokoomus oli vuoden 1958 lyhyttä hallitusta lukuun ottamatta kaikki vuodet 1948-1962 oppositiossa. Tämän jälkeen puolue oli yhdessä hallituksessa, mutta jäi taas 1966 oppositioon. Kokoomus syytti toimintaa parlamentarismin vastaiseksi. Kokoomus sai vaalivoiton vuosina 1975 ja 1979. Kokoomus ei tällöinkään päässyt hallitukseen. Kokoomus nousi pääministeripuolueeksi vuonna 1987, kun kokoomuksen Harri Holkeri muodosti Suomeen enemmistöhallituksen. Tämän jälkeen kokoomus osallistui Ahon ja Lipposen ensimmäiseen ja toiseen hallitukseen.

### 2000-luku

2003 puolue kärsi vaalitappion pitkän hallitusputken jälkeen. 2006 hyväksyttiin uusi periaateohjelma. Vuonna 2007 puolue nousi Vanhasen II hallitukseen. Kokoomus nousi ensimmäisen kerran suurimmaksi puolueeksi 2011, ja pääministeriksi nousi puolueen puheenjohtaja Jyrki Katainen. Kataisen tilalle nousi vuonna 2014 Alexander Stubb. 2012 kokoomuslainen Sauli Niinistö äänestettiin presidentiksi. Vuonna 2015 puolue nousi Sipilän hallitukseen. Orpo valittiin puolueen puheenjohtajaksi 2016. Vuonna 2019 puolue jäi oppositioon 17 % kannatuksella. Puolue voitti kuntavaalit 2021.

Vuonna 2022 puolueen eduskuntaryhmästä erosi kansanedustaja Wille Rydman. Samana vuonna, samoihin aikoihin, kokoomus sai parhaat kannatusluvut Ylen kannatusmittausten mukaan (26,1 %).

Vuonna 2023 puolue nousi eduskunnan suurimmaksi puheenjohtaja Petteri Orpon johdolla. Kokoomus sai 48 paikkaa ja noin 21 prosentin kannatuksen. Puolue on vuodesta 2023 Orpon hallituksen pääministeripuolue.

### Vaalimenestys vuodesta 1983

Kokoomuksen kannatus on viimeisten 40 vuoden aikana vaihdellut välillä 17-23 %. Korkeimmillaan kannatus oli vuoden 1987 eduskuntavaaleissa (23,1 %). Kannatuskehityksellä ei ole ollut selkeää suuntaa, vaan se on ollut melko tasaisesti vaihtelevaa.

### Kokoomuksen puheenjohtajat

* Hugo Suolahti 1918-1920, 1925-1926
* E. N. Setälä 1920-1921
* Antti Tulenheimo 1921-1925
* Kyösti Haataja 1926-1932
* Paavo Virkkunen 1932-1934
* J. K. Paasikivi 1934-1936
* Pekka Pennanen 1936-1943
* Edvin Linkomies 1943-1945
* K. F. Lehtonen 1945-1946
* Arvo Salminen 1946-1955
* Jussi Saukkonen 1955-1965
* Juha Rihtniemi 1965-1971
* Harri Holkeri 1971-1979
* Ilkka Suominen 1979-1991
* Pentti Salolainen 1991-1994
* Sauli Niinistö 1994-2001
* Ville Itälä 2001-2004
* Jyrki Katainen 2004-2014
* Alexander Stubb 2014-2016
* Petteri Orpo 2016-

## Lähteet

1. ↑ 1,0 1,1 https://www.hs.fi/politiikka/art-2000009484684.html, HS
2. ↑ https://www.kokoomus.fi/periaateohjelma/, Kokoomus
3. ↑ https://www.mtvuutiset.fi/artikkeli/tallaisia-ovat-suurimpien-puolueiden-jasenet-mtv-uutiset-selvitti-iat-ja-sukupuolen-keskustalla-sdp-lla-ja-vihreilla-selvat-erityispiirteensa/8199760, MTV
4. ↑ https://www.kokoomus.fi/kokoomuksen-eduskuntavaaliohjelma-2023/, Kokoomuksen eduskuntavaaliohjelma 2023
5. ↑ 5,0 5,1 5,2 https://www.kokoomus.fi/tietoa-kokoomuksesta/kokoomuksen-historia/, Kokoomus
6. ↑ https://www.doria.fi/bitstream/handle/10024/67211/evaa9\_1919.pdf?sequence=1&isAllowed=y, Eduskuntavaalit 1919
7. ↑ https://www.doria.fi/bitstream/handle/10024/67199/evaa8\_1917.pdf?sequence=1&isAllowed=y, Eduskuntavaalit 1917
8. ↑ https://www.eduskunta.fi/FI/kansanedustajat/Sivut/910402.aspx, Väinö Hakkila
9. ↑ https://avoindata.eduskunta.fi/digitoidut/view/ptk\_1919\_1\_0?language=suomi&year=1919&page=100&pageOfWholeBook=100, eduskunnan pöytäkirjat 1919
10. ↑ 10,0 10,1 http://w3.verkkouutiset.fi/arkisto/Arkisto\_1998/20.marraskuu/HIST4598.HTM, Verkkouutiset
11. ↑ https://www.eduskunta.fi/FI/kansanedustajat/Sivut/910625.aspx, Eduskunta
12. ↑ https://www.finlex.fi/fi/laki/alkup/1922/19220267. uskonnonvapauslaki Finlexissä
13. ↑ https://www.eduskunta.fi/FI/kansanedustajat/Sivut/910847.aspx, Eduskunta
14. ↑ https://avoindata.eduskunta.fi/digitoidut/view/ptk\_1922\_i\_200?language=suomi&year=1922, Eduskunnan pöytäkirjat 1922
15. ↑ https://www.doria.fi/bitstream/handle/10024/10040/TMP.objres.1652.html?sequence=1&isAllowed=y, Mitä kokoomus voi tehdä ja mitä ei
16. ↑ https://www.doria.fi/bitstream/handle/10024/172869/xtds\_oi\_1976\_1\_dig.pdf?sequence=1&isAllowed=y, Eduskuntavaalit 1975
17. ↑ https://www.doria.fi/bitstream/handle/10024/172871/xtds\_oi\_1979\_4\_dig.pdf?sequence=1&isAllowed=y, Eduskuntavaalit 1979
18. ↑ 18,0 18,1 https://valtioneuvosto.fi/tietoa/historiaa/hallitukset-ja-ministerit/raportti/-/r/v2, Valtioneuvosto
19. ↑ https://www.mtvuutiset.fi/artikkeli/nama-puolueet-ovat-sipilan-hallituksessa/5065904#gs.rosa4n, MTV
20. ↑ https://www.turkulainen.fi/paikalliset/1796986, Turkulainen
21. ↑ https://www.hs.fi/politiikka/art-2000006098248.html, HS
22. ↑ https://vaalit.yle.fi/ev2019/fi, Yle
23. ↑ https://vaalit.yle.fi/kv2021/fi, Yle
24. ↑ https://www.verkkouutiset.fi/a/wille-rydman-eroaa-toistaiseksi-kokoomuksen-eduskuntaryhmasta/, Verkkouutiset
25. ↑ https://www.uusisuomi.fi/uutiset/ylen-gallup-kokoomukselta-aivan-poikkeuksellinen-luku-hurja-nousu-yli-26-prosenttiin/5c0c20df-d148-467d-b71e-c33447b0af51, Uusi Suomi
26. ↑ https://yle.fi/a/74-20036291, Yle
27. ↑ https://statfin.stat.fi/PxWeb/pxweb/fi/StatFin/StatFin\_\_evaa/statfin\_evaa\_pxt\_13sw.px/table/tableViewLayout1/, Tilastokeskus
28. ↑ https://puheenvuoro.uusisuomi.fi/sjphki/165042-kenen-nimi-tulee-seuraavaksi-tahan-kokoomuksen-puheenjohtajalistaan/, Uusi Suomi
29. ↑ https://www.kokoomus.fi/alexander-stubb-kansallisen-kokoomuksen-puheenjohtajaksi/, Kokoomus
30. ↑ https://www.verkkouutiset.fi/a/petteri-orpo-valittiin-kokoomuksen-puheenjohtajaksi/, Verkkouutiset

### Katso myös

* Suomen Sosialidemokraattinen Puolue
* Perussuomalaiset
* Suomen Keskusta